cyanic-selkie/wikianc huggingface dataset:
Wiener Gemengebezierker
Geschicht
Eréischt 1954 hunn och d'sojwetesch Behörden zougestëmmt, datt d'Randgemengen nees erausgeholl ginn. Zu där Zäit hate sech d'Bierger awer schonn un d'Zougehéieregkeet zu Wien gewinnt. D'Gemeng Wien selwer huet och probéiert si am Stadverband ze behalen. Et goufe souguer inoffiziell Volleksofstëmmungen, wéi zum Beispill zu Mödling a Klosterneuburg. Déi haten awer keng Relevanz fir d'Entscheedung déi schonn 1945 getraff gouf. Nëmmen Deeler vum 22. (haut Donaustadt a 25. Bezierk (als 23. Bezierk) a verschidde Gemengen um Bord vun der Stad si bei Wien bliwwen. 46 Gemenge goungen nees un Nidderéisträich. Wien huet doduerch zwéin Drëttel vu senger Fläch verluer.
Bezierker & Bezierksdeeler
En Iwwerbléck iwwer d'Bezierker:
{| !colspan="1" bgcolor="#EFEFEF" align="left" width="100" | Bezierk !colspan="1" bgcolor="#EFEFEF" align="center" width="70" | Wopen !colspan="1" bgcolor="#EFEFEF" align="left" width="100" | Véirel !colspan="1" bgcolor="#EFEFEF" align="center" width="70" | Gehéiert zu Wien zanter !colspan="1" bgcolor="#EFEFEF" align="center" width="70" | Fläch an ha !colspan="1" bgcolor="#EFEFEF" align="center" width="70" | Awunner 2001 !colspan="1" bgcolor="#EFEFEF" align="center" width="70" | Beschäftegt 2001
Politik
Un der Spëtzt vun all Bezierk steet de sougenannte Bezirksvorsteher. Hie gëtt ëmmer vun der politescher Partei gestallt, déi am meeschte Stëmme bei de Bezierkswale krut, an ee vu sengen zwéi Stellvertrieder och. Den zweete Stellvertrieder gehéiert normalerweis zu der zweetstäerkster Partei. Déi Gréng stellen de Bezierksvorsteher am 7. an 8. Bezierk, d'ÖVP an de biergerleche Bannebezierker 1 a 4, an an de Villequartieren 13, 18 an 19. An allen anere Bezierker gëtt de Bezirksvorsteher vun der SPÖ gestallt (Stand vun de Walen 2005).
2002 gouf d'Walrecht bei de Bezierkswalen och fir Net-EU-Bierger, déi op d'mannst fënnef Joer zu Wien wunnen, gesetzlech festgehalen. Dat Gesetz gouf allerdéngs 2004 vum Verfassungsgeriicht wéinst enger Plainte vun der FPÖ an der ÖVP nees opgehuewen.
168 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 173 v. Chr. | 172 v. Chr. | 171 v. Chr. | 170 v. Chr. | 169 v. Chr. | 168 v. Chr. | 167 v. Chr. | 166 v. Chr. | 165 v. Chr. | 164 v. Chr. | 163 v. Chr.
Dës Säit befaasst sech mam Joer 168 v. Chr.
Canton du Coudray-Saint-Germer
De Canton du Coudray-Saint-Germer ass eng fréier franséisch administrativ Andeelung am Arrondissement Beauvais, am Departement Oise an der Regioun Hauts-de-France.
Canton de Bains-les-Bains
De Canton de Bains-les-Bains ass eng fréier franséisch administrativ Andeelung am Arrondissement Épinal, an de Vogesen an der Regioun Grand Est.
Den Haaptuert ass Bains-les-Bains.
Taivalkoski
Taivalkoski ass eng Gemeng am Nordoste vu Finnland.
166 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 171 v. Chr. | 170 v. Chr. | 169 v. Chr. | 168 v. Chr. | 167 v. Chr. | 166 v. Chr. | 165 v. Chr. | 164 v. Chr. | 163 v. Chr. | 162 v. Chr. | 161 v. Chr.
Dës Säit befaasst sech mam Joer 166 v. Chr.
Karfreideg
De Karfreideg ass de Freideg virun Ouschteren. E gëtt deemno nom Gréngen Donneschdeg a virum Karsamschdeg gefeiert. Obwuel Karfreideg zu Lëtzebuerg kee gesetzleche Feierdag ass, hunn d'Banken decidéiert doraus e jour férié bancaire ze maachen a bleiwen deen Dag zou.
Den Numm bedeit Trauerfreideg an ass zeréckzeféieren op dat alhéidäitscht chara luctus, dat alsächsescht cara an dat gotescht kara"(cf. dat englescht "to care").
De Karfreideg ass, mat Ouschteren, ee vun de wichtegste chrëschtleche Feierdeeg. Hei gëtt un d'Kräizegung vum Jesus an un d'Erwaarde vu senger Operstéiung erënnert. Dem Neien Testament no, huet hien der Uklo, Juddekinnek ze sinn, net widdersprach, an ass dofir gekräizegt ginn. Dem chrëschtleche Glawen no huet de Jesus fräiwëlleg gelidden: als "Gotteskniecht" huet hie fräiwëlleg d'Sënnen an d'Schold vun alle Mënschen op sech geholl. Eréischt duerch säin Doud um Kräiz ginn all d'Mënsche vun hirer Schold sou wéi vun hire Sënne befreit, an en éiwegt Liewen nom Doud gëtt hinnen erméiglecht.
An der Kathoulescher Kierch ass Karfreideg de strengste Faaschtendag an der 40 Deeg laanger Faaschtenzäit. Op dësem Dag däerf op kee Fall Fleesch giess ginn. Besonnesch streng Chrëschten iesse vum Karfreideg bis moies um Ouschtersonndeg iwwerhaapt näischt. Um Karfreideg gëtt et och haut nach verschidde Bräich: sou iessen d'Chrëschten op dësem Dag zum Beispill Fësch, well dësen ee vun deenen eelste Symboler ass, mat dem sech d'Chrëschten z'erkenne ginn.Op Karfreideg gëtt am Allgemengem kee Fleesch giess, et gëtt also op "d'Déiere vum Himmel a vun der Äerd" verzicht.
Charles Fabry
De Maurice Paul Auguste Charles Fabry, gebuer den 11. Juni 1867 zu Marseille a gestuerwen den 11. Dezember 1945 zu Paräis, war e franséische Physiker.
Hien an den Henri Buisson gëllen als Entdecker vun der Ozonschicht. Zesumme mam Alfred Pérot hat hien de Fabry-Pérot-Interferometer erfonnt. Domat konnten d'Wellelängte vum Liicht gemooss ginn.
1929 krut hien de Jules-Janssen-Präis.
Cutty Sark
D'Cutty Sark ass e Clipper-Schëff. Gebaut gouf et 1869 an et huet als Handelsschëff säin Déngscht gemaach. Et gouf duerno als Schoulschëff benotzt. 1954 gouf et zu Greenwich bei London dréche geluecht a kann zanterhier besicht ginn. Leider ass d'Schëff den 21. Mee 2007 bei Restauratiounsaarbechten duerch e Feier schwéier beschiedegt ginn a muss erëm restauréiert ginn.
Bierchem
Bierchem ass eng Uertschaft an der Gemeng Réiser.
Béiweng
Béiweng ass eng Uerschaft an der Gemeng Réiser.
Geographie
Béiweng läit am Réiserbann.
Béiweng ass un d'Eisebunnsnetz ugeschloss iwwer d'Bierchemer Gare déi op der Sektiounsgrenz steet.
Harry Hammond Hess
Den Harry Hammond Hess, gebuer de 24. Mee 1906 zu New York City, a gestuerwen de 25. August 1969 zu Woods Hole, Massachusetts, war en US-amerikanesche Geophysiker.
Nuechtmanescht
Nuechtmanescht ass eng Uertschaft an der Gemeng Pëtschent.
Et läit op engem Plateau, knapps 2 km westlech vum Staubaseng vum Niklosbierg, an ëstlech vum Dall vun der Stol, enger Niewebaach vun der Blees. Un d'Stroossennetz ass Nuechtmanechscht iwwer den CR353, am Stol-Dall, an den CR322, am Osten, ugebonnen.
Kuckeswäertes
D'Kapell, d'Schoul, déi al Molkerei an eng grouss Lann déi all niewentenee stinn, sinn zënter 1990 (d'Lann) an 2011/12 (d'Gebaier) als national Monumenter klasséiert.
Michel Frédérick
De Michel Frédérick, gebuer de 6. November 1872, a gestuerwen den 22. Juni 1912, war e Schwäizer Vëlossportler an Tour de Francefuerer.
167 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 172 v. Chr. | 171 v. Chr. | 170 v. Chr. | 169 v. Chr. | 168 v. Chr. | 167 v. Chr. | 166 v. Chr. | 165 v. Chr. | 164 v. Chr. | 163 v. Chr. | 162 v. Chr.
Dës Säit befaasst sech mam Joer 167 v. Chr.
Paris - Mons
Paris - Mons war eng Vëloscourse déi nëmmen eng Kéier gefuer gouf an zwar den 30. August 1896.
Joseph Tockert
De Joseph Tockert, gebuer den 19. August 1875 zu Dummeldeng, a gestuerwen den 19. Februar 1950 zu Monte-Carlo, war Anglizist, Professer am Athenäum, Grënner an éischte President vun der Luxemburgische Sprachgesellschaft ("Gesellschaft für Sprach- und Dialektforschung") (1924).
Hie gëllt als Grënnungspapp vun der Studentebeweegung a vum Scoutissem zu Lëtzebuerg; als Lyceesstudent war hien 1890 Matgrënner vun der pennaler "Landsmannschaft" a spéiderer studentescher "Ferialverbindung" Amicita Luxemburgensis an als Lyceesprofesser huet hien 1914 mat senge Schüler déi éischt Scoutegrupp am Groussherzogtum gegrënnt. 1934 koum säi Wierk Zur Luxemburgischen Studenten-, Pennäler- und Schulsprache eraus an deem hie sech mat der Jugendsprooch vu Studenten, Lyceesstudenten a Schüler befaasst.
Zu Hollerech ass d'rue Joseph Tockert no him benannt; si verbënnt d'rue Alphonse Munchen mat der rue Antoine Meyer.
Marie-Joseph Motier de La Fayette
De Marie-Joseph Paul Yves Roch Gilbert du Motier, Marquis de la Fayette, gebuer de 6. September 1757 a gestuerwen den 20. Mee 1834, war e franséischen Adelegen an Offizéier, dee virun allem duerch säin Asaz am Amerikaneschen Onofhängegkeetskrich bekannt ginn ass. Hien huet a verschiddenen Ofstänn um franséische politesche Liewe vun der Revolutioun bis zu der Julimonarchie deelgeholl, wou hien ee vun de grousse liberalen Notabele war.
Kandheet a Jugend
De La Fayette ass de 6. September 1757 um Schlass vu Chavaniac bei Brioude (Haute-Loire) an enger adeleger Famill mat Originne bis an d'11. Joerhonnert op d'Welt komm. Säi Papp, de Michel Louis Christophe Roch Gilbert Paulette du Motier, Marquis de La Fayette, war Colonel vun de Grenadéier an ass der Schluecht vu Minden am Siwejärege Krich 1759 am Alter vu 25 Joer ëm d'Liewe komm. Seng Mamm, d'Marie-Louise Jolie de la Rivière, gebuer 1737 ass am Joer 1770 gestuerwen. Am Alter vun 13 Joer war de jonke Marquis de La Fayette e Weesekand mat enger zolitter Fortune.
Den de La Fayette huet säi Studium am Collège du Plessis zu Paräis ofgeschloss. Am Alter vu 16 Joer huet hie sech mat der Marie Adrienne Françoise de Noailles (†1807) bestuet. Aus deem Bestietnes goungen dräi Kanner ervir, den Georges Washington de La Fayette an zwou Diechter, wouvun déi eelst méi spéit de Charles de Latour-Maubourg bestuet huet an déi jénkst Duechter de M. de Lasteyrie. Den de La Fayette huet sech fir eng militäresch Carrière, wéi säi Papp, entscheet.
Den de La Fayette huet sech och um Haff vum Louis XVI. opgehalen, mä hat dem Mirabeau no, wéinst senge Manéieren a senger Sprooch wéineg Succès gehat.
Den Amerikaneschen Onofhängegkeetskrich
1772 ass den de La Fayette an d'Maison militaire du Roi agetrueden. Éischt Nouvelle vun engem Opstand an Amerika koume 1775 an Europa. Den de La Fayette huet direkt Partie fir d'Kolonien ergraff, dëse Patriotismus a Fräiheetsgedanke war no sengem Goût. De jonke Kapitän vun den Dragouner hat 19 Joer wéi déi Dräizéng brittesch Kolonie vun Nordamerika hir Onofhängegkeet erkläert hunn.
Hie war schonn duerch de Benjamin Franklin sensibiliséiert ginn, deen den 20. Dezember 1776 op Paräis komm war an hien hat senger eegener Ausso no nëmmen nach ee Gedanken: Joindre les drapeaux. Zu Paräis huet hie säi Projet zwéi Frënn matgedeelt, dem Grof vu Ségur an dem Vicomte vun Noailles, déi beschloss hunn, hien ze begleeden. Obschonn de Grof vu Broglie net vun den Iddie vum jonke La Fayette begeeschtert war, huet hien de La Fayette mam Agent vum Choiseul a Kanada, dem Barong vu Kalb bekannt gemaach. Nodeem et zu neien Desastere fir d'Koloniste virun New York, White Plains an New Jersey komm war, huet sech de La Fayette e Schëff geleescht. Wéi den Haff duvu gewuer gouf, krut hie mat enger Lettre de cachet verbueden, an Amerika ze seegelen. Als Courrier verkleet, huet hien nawell Paräis verlooss, an ass zu Pasajes op säi Schëff komm, wat de 26. Abrëll 1777 fortgefuer ass.
1778 ass Frankräich eng Allianz mat de Vereenegte Staaten agaangen, a Groussbritannien huet Frankräich de Krich erkläert. 1779 ass hien zeréck a Frankräich gereest, fir Militär- a Finanzmëttel z'organiséieren. Den 18. Februar 1780 ass hien hu Bord vun der Hermione nees an Amerika gereest, an ass den 28. Abrëll zu Boston ukomm. 1781 war hien um Virginia-Feldzuch bedeelegt, deen 1781 mat der Kapitulatioun vun de Britten zu Yorktown op en Enn gaangen ass.
Zeréck a Frankräich gouf hie groussaarteg empfaangen.
Franséisch Revolutioun
Als Porte-Parole vum liberalen Adel, Deputéierte vum Adel vun de Generalstänn an der Auvergne a Member vun der Société des amis des Noirs géint d'Sklaverei huet de La Fayette dovu gedreemt, e franséische Washington ze ginn. Zwéin Deeg nom Rapport vum Mounier iwwer eng franséisch Constitutioun huet den 11. Juli 1789 huet de La Fayette säi Projet fir eng Deklaratioun vun de Mënschen- a Biergerrechter nom amerikanesche Virbild presentéiert. De 14. Juli gouf hien zum Vizepresident vun der Assemblée nationale ernannt, an d'Garde nationale huet hien zu hirem Kommandant gewielt. De 16. Juli huet de La Fayette den Uerder ginn, d'Bastille ofzerappen, an de 26. Juli huet hien de Paräisser Wieler déi nei Nationalfaarwe gewisen: d'Cocarde tricolore.
Bei den Evenementer vum 5. a 6. Oktober 1789, wéi d'Paräisser op Versailles gereest sinn, an de Kinnek Louis XVI. ëm Brout gefrot hunn, konnt de La Fayette eng Invasioun vum Schlass net verhënneren.
Zesumme mam Bailly huet hien de Club des Feuillants gegrënnt, als Géigestéck zu de Jakobiner an de 14. Juli 1790 huet hien d'Fest vun der Federatioun organiséiert.
De La Fayette gouf fir de Fluchtversuch vum Louis XVI. verantwortlech gemaach. Zesumme mam Bailly huet hie versicht eng Reunioun vun de Patrioten um Champ-de-Mars ze verhënneren, an et koum zum Massaker vum Champ-de-Mars wéi hien op d'Demonstrante schéisse gelooss huet. Dës Episod huet hie vill vu senger Popularitéit kascht, an de Marat huet an der Press eng Hetzcampagne géint den « Infâme Motier » ugefaangen. Den 8. Oktober 1791 huet de La Fayette demissionéiert a sech op Chavaniac zeréckgezunn.
D'Europäesch Muechten hunn der Revolutioun natierlech net nogekuckt, a sou huet et net laang gedauert, bis d'Éisträicher op de franséische Grenze stoungen. De La Fayette gouf un d'Spëtzt vun der Armée du Centre an duerno vun der Armée du Nord gestallt. De 25. Dezember 1791 ass hien op Metz gereest, wou hie säi Generalquartéier ageriicht huet. Et ass him natierlech net entgaange wat sech a Frankräich selwer ofgespillt huet, an datt dem Kinnek säi Liewen alles anescht wéi sécher war. De 16. Juni 1792 huet hie vu Maubeuge aus e Bréif geschriwwen, andeems hien d'Jakobiner denoncéiert huet, a wollt seng Arméi benotze fir eng konstitutionell Monarchie anzeféieren. Dëse Bréif gouf awer schlecht opgeholl, an de La Fayette konnt net géint Paräis goen, seng Arméi déi zu Pont-sur-Sambre stationéiert war, huet refuséiert. De Jean Gaillot de Mandat huet hien un der Spëtzt vun der Garde nationale ersat, an den 19. August 1792 gouf hien zum « Traître à la nation » erkläert.
Bei engem Fluchtversuch gouf de La Fayette vun den Éisträicher festgeholl, an un d'Preisen iwwerginn. 1795 koum hien nees an éisträichesch Gefaangenschaft a gouf op Ollmütz bruecht. Duerch den Traité vu Campo-Formio den 19. September 1797 koum de La Fayette zwar fräi, mä den Directoire huet him verbueden, nees a Frankräich zeréckzekommen. Säin Exil ass eréischt am Joer 1800 op en Enn gaangen an hien huet sech op säi Schlass vu Lagrange bei Courpalay zeréckgezunn.
Spéidert Liewen
Am Juni 1824 ass de La Fayette nach eemol zeréck an Amerika gereest, wou hie seng gréisst Erfolleger gefeiert hat. Spéider huet hien de Louis-Philippe ënnerstëtzt, fir op de franséischen Troun ze kommen, nodeem de Charles X. ofgedankt hat.
Doud vum La Fayette
Déi lescht Debatt un där de La Fayette deelgeholl huet, war eng d'Diskussioun iwwer d'Adress un den Troun am Januar 1834. Hien ass den 20. Mee 1834 duerch eng Blosekrankheet gestuerwen.
Lëscht vun den Asteroiden – Haaptceinture 3001 - 3500
Déi nofollgend Tabell enthält eng Deellëscht vun enger Asteroideniwwersiicht. D'Zifferen an der éischter Kolonn ginn déi definitiv Katalogiséierung un, an déngen als Identifikatiounsnumero (Bestanddeel vum Numm).
Haaptceinture vun Nr. 3001 bis 3500
3001-3100  3101-3200   3201-3300   3301-3400   3401-3500
Seznam planetek 3001-3250 Lista di asteroidi (3001-4000) Zoznam planétok 3001-3250 Seznam asteroidov (3001-3250)
Sodankylä
Sodankylä ass eng Uertschaft, an Haaptuert vun der Gemeng mat dem selwechten Numm am Nordoste vu Finnland.
Gare Beetebuerg
D'Gare vu Beetebuerg ass eng Gare op der CFL-Linn 6 tëscht der Gare Bierchem, der Gare vu Grouss-Hetteng respektiv der Gare Diddeleng-Biereng an der Gare Näerzeng vun der Lëtzebuerger Eisebunn.
D'Linn 6 féiert vu Lëtzebuerg op Beetebuerg a vun do iwwer Näerzeng op Rëmeleng respektiv Esch-Uelzecht, vu wou et op Däitsch-Oth respektiv Rodange geet. Vu Beetebuerg féiert d'Linn 6 och nach op Diddenuewen respektiv op Wuelmereng.
D'Gare vu Beetebuerg huet e gratis Park & Rail-Parking mat 311 Parkplazen a speziell Parkplaze fir Leit mat reduzéierter Mobilitéit. Direkt niewendrun ass eng Bus-Gare.
D'Gebai fir d'Voyageuren, déi fréier Lampisterie an dat fréiert Gebai vun der Douane goufen den 13. Juni 2022 proposéiert, als nationaalt Monument klasséiert ze ginn.
Geschichtleches
1855 gouf an engem Accord tëscht Lëtzebuerg, der Belsch a Frankräich decidéiert, eng Eisebunnsstreck vun Diddenuewen iwwer Lëtzebuerg op Arel ze bauen. D'Geschäftsleit Adolphe Favre a Stephan Jouve krute vum Lëtzebuerger Staat d'Konzessioun fir den Deel op Lëtzebuerger Territoire an hunn am Juli 1856 ob der franséischer Grenz mam Bau ugefaangen.
Well een de Ginzebierg bei Diddeleng net ëmfuere konnt, ouni déi virgeschriwwe Maximalsteigung vun 1,25% z'iwwerschreiden, huet missen eng 1.500 Meter laang Tranchée ausgehäit an en 350 Meter laangen Tunnel gebaut ginn. Am Ausgank vum Zoufftgener Tunnel koum een op Lëtzebuerger Territoire wouwéinst den Adolphe Favre eng Gare direkt hanner der Grenz wollt, fir de Fall datt en Zuch am Tunnel géif hänkebleiwen.
Nodeem de 16. Juli 1859 den éischten Zuch tëscht Hesper an der franséischer Grenz gefuer ass, dat a Presenz vum Henri vun Oranien-Nassau, gouf d'Streck de 5. August eegleiseg a Betrib geholl. Dat waren ufanks 4 Koppele Persounenzich déi vun der Stad aus 35 Minutte gebraucht hunn.
1860 koum d'Streck op Esch-Uelzecht a Rëmeleng derbäi. 1883 gouf en Uschloss fir d'Schmelz vun Diddeleng gebaut.
Vun 1899 bis 1954 war et och d'Kappgare vun der Vizinalstreck Beetebuerg-Uespelt. Am Abrëll 1955 goufen an der Gare d'Catenairen installéiert.
1969 gouf decidéiert eng zentral Rangéiergare ze bauen, fir de ganze Rangéierbetrib op enger Plaz ze konzentréieren. Well déi meescht Wueren aus Frankräich koumen a Beetebuerg no bei den Schmelze vum Minett louch, gouf a Richtung Diddeleng eng Rangéiergare mat 24 Gleiser gebaut.
Lance Armstrong
De Lance Armstrong, gebuer den 18. September 1971 zu Plano am Texas, ass e fréieren US-amerikanesche Vëlossportler.
Hien huet sech de 24. Juli 2005 vum professionelle Vëlossport zeréckgezunn, nodeem hie siwemol noeneen den Tour de France gewonnen hat - ënner Doping, wéi 2012 un d'Liicht koum.
Am September 2008 huet hie säi Comeback fir d'Saison 2009 ugekënnegt.
Hien ass doduerch bekannt ginn, datt hien testiculaire Kriibs iwwerlieft huet an d'Joer drop säin éischten Tour de France gewonnen huet.
Am Oktober 2012 huet d'US-Anti-Doping-Agentur Usada dem Armstrong nogewisen, datt hie jorelaang systematesch ë. a. Epo-, Testosteron-, Kortison- a Bluttdoping bedriwen hat. Den Armstrong huet dës Virwërf ofgestridden. All Titelen, déi en zanter 1998 kritt hat, dorënner seng 7 Tour-de-France-Titelen, goufen him oferkannnt.
Livestrong a Lance Armstrong Foundation
Kuerz no senger Kriibserkrankung huet hien d'Lance Armstrong Foundation (LAF) gegrënnt. Si ënnerstëtzt de Kampf géint de Kriibs an d'Fuerschung fir en Heelmettel fir de Kriibs ze fannen.
Am September 2012, wéi seng Uschëllegung vun Doping bekannt gouf, huet sech den Armstrong aus der LAF zeréckgezunn, fir hir net ze schiedegen.
Oferkannt Titelen:
1999
2000
2001
2002
2003
2004
2005
2009
2010
Le Renard (Schëff)
Le Renard war e Seegelschëff (Kutter).
Et war dat aacht a lescht, dat de Séiraiber Robert Surcouf vu Saint-Malo (Frankräich) benotzt huet. Et gouf 1812 gebaut a stoung ënner dem Kommando vum Kapitän Emmanuel-Yves Leroux-Desrochettes. Dat aacht a lescht Gefecht huet d'Schëff 1813 géint en englescht Schëff, d'Alphea, gefouert. De Leroux-Desrochettes hat zwar Erfolleg, mä hien huet bei där Geleeënheet en Aarm verluer an ass kuerz drop gestuerwen.
1929
D'Joer 1929 huet op engem Dënschdeg ugefaangen.
Léiweng
Léiweng ass eng Uertschaft an der Gemeng Réiser.
Lost (Televisiounsserie)
Éischt Staffel
Den Ofstuerz vum Vol 815 vun der Oceanic Airlines, dee vum australesche Sydney op Los Angeles ënnerwee war, hunn 48 Mënschen iwwerlieft. Se fanne sech um Strand vun enger verloosse wierkenden Insel erëm. Well d'Chance op eng séier Rettung ëmmer méi kleng gëtt, mussen d'Iwwerliewend sech organiséieren, zemools well se enger Rëtsch vun Erausfuerderungen a Geforen ausgesat sinn. Se mussen Erkennen, datt se nëmmen iwwerliewe kënnen, wa se kooperéieren.
Um Spaweck
Offiziell Säiten an Hannergrondinformatiounen
Fansäiten
Episodeguide
Canton de Dompaire
De Canton de Dompaire ass eng fréier franséisch administrativ Andeelung am Arrondissement Épinal, an de Vogesen an der Regioun Grand Est.
Protection civile
D'Protection civile, oder kuerz einfach Protex genannt, ass eng lëtzebuergesch Organisatioun déi 1936 vu Fräiwellege gegrënnt gouf.
Eng Reorganisatioun war Ufank der 1960er Joren (et war d'Zäit vum Kale Krich), wou d'Definitioun vun hiren Aufgabe méi vaste war, an zwar, d'Bevëlkerung virun de verschiddene Gefor ze schützen, wat een och an hirem Logo erkenne kann (e Ris dee mat engem Schëld, deen hien no uewen hält, ee Männche schützt). Mam neie Gesetz gëtt et d'Protection Civile u sech net méi. Si ass 'just' nach eng Ofdeelung, betreit vum Guy Bley, vun der ASS, der nei gegrënnter Administration des services de secours, déi d'Pompjeeën an d'Protex ënner een Hutt bréngt.
Direkter vun der ASS ass zanter dem 1. Juli 2004 de Michel Feider. Gréisstendeels maachen all d'Memberen hir Aufgab fräiwëlleg, dat gëllt awer net fir d'Employéë vun der Direktioun, der Leitstell an dem Atelier zu Lëntgen.
Mat der Telefonsnummer 112 kënnt een direkt an d'Zentral déi zu Gaasperech iwwer der Direktioun ass. An hir kann all Bierger ëm Hëllef froen a kritt déi och normalerweis. Ausserdeem kann ee sech um 112 iwwer Apdikten, Spideeler a Véidokteren am Déngscht renseignéieren.
Aufgabe vun der Protection Civile
Am Laf vun de Joren huet d'Protection Civile sech zu enger Vereenegung aus ville klengen oder grousse Fachtruppen developpéiert. Si sinn:
All dës Gruppen, déi opgezielt goufen, sinn op hirem Gebitt ausgebilt, a maachen hir Aarbecht fräiwëlleg. Des Weidere këmmert sech d'Protection civile och nach ëm d'Alarméierung vun de Pompjeeën, an d'Organisatioun vun Éischt Hëllef-Coursen an och ëm d'Ausbildung vun hire Memberen.
Rovaniemi
Rovaniemi [] ass mat iwwer 55.000 Awunner déi gréisst a bedeitendst Stad am Norde vu Finnland. Si läit nëmmen e puer km nërdlech vum Polarkrees, am Süde vun der Regioun Lappland.
Coditel
Grënnung an Aktionariat
Déi lëtzebuergesch Coditel gouf de 15. Juli 1971 ënner der Form un enger Société anonyme gegrënnt. D'Mammegesellschaft Coditel vu Bréissel war majoritair eng Filial vum belschen Ingénieursgrupp Société de Traction et Electricité (Tractionel), deen zur Société générale de Belgique gehéiert huet. Aus Tractionel gouf 1986 duerch d'Fusioun mat Electrobel den Energiegrupp Tractebel. Am Joer 2003 gouf déi belsch Tractebel mam franséische Grupp Suez fusionéiert. Den 19. September 2003 hu Suez (80 %) an de minoritären Aktionär Ackermans & Van Haaren (20 %) de Grupp Coditel (180 000 Clienten zu Bréissel a Lëtzebuerg) un déi dat Joer virdru gegrënnten Investmentgesellschaft Altice One verkaaft, déi virdrun och am Elsass de Kabelreseau vun Est Vidéocommunications (160 000 Clienten) kaaft hat. Altice One huet sech an de Joren duerno mat anere Finanzinvestisseuren, déi och a Frankräich an de Kabel investéiert haten, zesummegedoen. Sou ass den Holding Ypso entstanen an deem Enn 2007 Altice One 30 % gehalen huet, de britteschen Private-Equity-Fong Cinven 35 % an den amerikanesche Private-Equity-Fong Carlyle och 35 %. Ënner dem Daach vun der Ypso Holding gouf, nieft der Coditel an Est Vidéo, déi fréier Reseaue vu France Télécom Câble, NC Numericable, TDF Câble, UPC an Noos a Frankräich gruppéiert. All dës Reseauen hunn zanter dem Summer 2007 déi gemeinsam Mark "Numericable". Zu Lëtzebuerg trett d'Coditel ënner de Bezeechnung Coditel (Numericable) op.
Presenz zu Lëtzebuerg
Coditel bedreift verschidde Kabelreseauen zu Lëtzebuerg. Bei deenen engen ass d'Coditel Proprietär, wéi a verschidden Deeler vun der Stad Lëtzebuerg, bei aneren exploitéiert d'Coditel Reseauen déi aneren, zum Beispill de Gemengen, gehéieren.
165 v. Chr.
Dës Säit befaasst sech mam Joer 165 v. Chr.
Kapell Riedgen
D'Kapell vu Riedgen ass eng kathoulesch Kapell déi zur Par Mess-Réibierg Sainte-Famille, zum Dekanat Süden-West an zu der Gemeng Reckeng op der Mess gehéiert De Patréiner ass den hellegen Thomas, deem säi Fest den 3. Juli gefeiert gëtt.
Se steet am Uertskär vu Riedgen an der rue de la Chapelle.
Geschicht
Déi haiteg Kapell ass 1872 gebaut ginn an ass dem Apostel Thomas geweit, deem säi Fest op den 3. Juli fält.
Zanter e puer Jore gi keng Sonndesmasse méi an der Kapell gefeiert, a vun 2007 u gëtt se vun der Eglise Protestante de France fir hir Gottesdéngschter gebraucht.
D'Kiermes gëtt um leschte Sonndeg am Abrëll gefeiert, dem Dag vun der Reckener Kiermes.
Vu bausse gesäit een, datt d'Kapell eng rechteckeg Form huet. E klengen Tuerm gëtt et op der Säit vun der Aganksdier. Iwwer der Dier steet eng Muttergottesstatu an der Fassad.
Dräikinneksdag
Dräikinneksdag ass de 6. Januar. Um 13. Dag no Chrëschtdag feieren d'Chrëschten d'Epiphanie ( epiphania domini), d. h. d'Siichtbarginn vu Gott am Jesuskand dat op Chrëschtdag gebuer gouf. Dëst kënnt an der Liturgie zum Ausdrock am Text Mt 2,1-13a an deem Geléiert aus dem Oste bei d'Jesuskand kommen, him Kaddoe bréngen an an him de Messias erkennen. D'Traditioun huet aus de Geléierten aus dem Osten dräi Kinneke gemaach, déi allen dräi e verschiddenen Alter hunn (e Jonken, en Erwuessenen an en Eeleren) an nach méi spéit aus dräi Kontinenter (Europa, Asien an Afrika) sollte sinn a fir déi ganz (deemools bekannt) Mënschheet stoe sollten.
Feierdag
De 6. Januar ass e gesetzleche Feierdag an Andorra, Éisträich, Griicheland, Island, Finnland, Kroatien, Liechtenstein, Polen, San Marino, Schweden, Spuenien, an der Slowakei an op Zypern.
Kapell Riedgen
Den Ambo
Um Ambo ass d'Päischtwonner an d'Himmelfaart vu Jesus ze gesinn. Weider gesäit een Zeenen, wou de Jesus der Samariterin beim Buer begéint an den Zachäus um Bam sëtzt. Da gëtt et nach Duerstellunge vun enger Pietà an dem Jesus, deen no de Steiere gefrot gëtt (Markus 12,17).
Dräikinneksdag
Feierdag
An Däitschland ass de 6. Januar nëmmen a Baden-Württemberg, Bayern an a Sachsen-Anhalt e gesetzleche Feierdag, an der Schwäiz nëmmen an de Kantone Schwyz, Tessin an Uri an och an e puer Gemengen am Kanton Graubünden.
Kapell Riedgen
Den Ambo
Op der Plack vum Ambo si Symboler vun de véier Evangelisten: Stéier fir de Lukas, e Léiw fir de Markus, e Mënsch fir de Matthäus an en Aadler fir de Johannes.
Dräikinneksdag
Feierdag
A Georgie gëllt de julianesche Kalenner an do ass den 19. Januar, deen als Dag vun der Epiphanie zielt, e gesetzleche Feierdag.
Kapell Riedgen
D'Tabernakelsail
Op der Tabernakelsail gi Bibelzeenen duergestallt:
Dräikinneksdag
Dräikinnekskuch
Den Dräikinnekskuch ( galette des rois) deen op dësem Dag opgedëscht gëtt, geet op de Brauch zeréck, datt den Owend virum 6. Januar bannent der Famill e Mann zum Kinnek an eng Fra zur Kinnigin bestëmm goufen. Fir dësen Zweck gouf eng schwaarz (Kinnek) an eng wäiss (Kinnigin) Boun am Kuch matgebak. De Kinnek an d'Kinnigin ware verflicht, hir Leit ze bekäschtegen. Haut ginn d'Boune gewéinlech duerch eng kleng Porzeläinsfigur ersat, an den eigentlechen Zweck ass deene meeschte wuel net méi bekannt. Deen, deen d'Boun a sengem Stéck Kuch huet, gëtt Kinnek oder Kinnigin an däerf sech d'Kroun opsetzen.
De Brauch vum Dräikinnekskuch gëtt et an dëser oder enger änlecher Form ë. a. a Frankräich, an der Belsch, a Spuenien, Portugal, Brasilien an a Mexiko.
Dräikinnekssangen
Dräikinnekssangen ass e Brauch, bei deem op Dräikinneksdag dräi Mënschen, déi als Helleg dräi Kinneke verkleet sinn, vun enger Dier bei déi aner heesche ginn, an dat fir e gudden Zweck.
164 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 169 v. Chr. | 168 v. Chr. | 167 v. Chr. | 166 v. Chr. | 165 v. Chr. | 164 v. Chr. | 163 v. Chr. | 162 v. Chr. | 161 v. Chr. | 160 v. Chr. | 159 v. Chr.
Beyren-lès-Sierck
Beyren-lès-Sierck ass eng franséisch Uertschaft a Gemeng am Departement Moselle an der Regioun Grand Est.
Den Uert, deen zum Arrondissement Diddenuewen gehéiert, huet 426 Awunner (Stand 1999). Zanter 1769 gehéiert Beyren-lès-Sierck zu Frankräich. Virun 1926 war den Numm Beyren.
Gemeng
Gandren (d: Gandern), eng Nopeschuertschaft déi duerch D64 A mat Beyren-lès-Sierck verbonnen ass, gehéiert zanter 1812 zu der Gemeng.
Huang Xianfan
De Huang Xianfan, op Chineesesch 黄現璠 / 黄现璠, gebuer den 13. November 1899 zu Fusui, a gestuerwen den 18. Januar 1982 zu Guilin, war e chineesesche Geschichtsprofesser an Historiker, spezialiséiert op d'Geschicht vun der Tang-Dynastie an d'Zhuanger Landesgeschicht.
Säi Liewen
Hien huet zu Peking a Tokio studéiert. Hie gouf 1938 Dozent fir Chineesesch Geschicht op der Universitéit Guangxi an 1941 op der Universitéit Sun Jetsen. Vun 1943 bis 1953 huet hien op der Universitéit Guangxi Geschicht an d'Sprooch Guilin enseignéiert. Vun 1954 bis 1982 huet hien op der Pedagogescher Universitéit Guangxi Geschicht a Guilin enseignéiert.
Zwergstaat
Zwergstaat (och Mini- oder Mikrostaat) ass eng inoffiziell Bezeechnung fir en onofhängegen an international unerkannte Staat, deem seng Landfläch am Verglach mat där vun anere Staate ganz kleng ass.
An Europa ginn déi kleng Staaten, déi hir Selbstännegkeet als Fürstentum oder anert Herrschaftsgebitt zanter hirer Grënnung bis haut erhalen hunn, als Zwergstaate bezeechent. Lëtzebuerg gehéiert net dozou, well d'Fläch vum Territoire mat 2.586 km²; dach ze grouss fir en Zwergstaat ass.
Mikronatioun
D'Mikronatioun Sealand (611 m²) am Südoste vun England gëtt net zu den Zwergstaate gezielt, well se politesch net unerkannt ass.
Dës Unitéit nennt ee Mikronatioun.
Deewelt
Deewelt, mat der Variatioun Dewelt, ass eng Uertschaft an der Gemeng Wëntger. Mat der Nopeschuertschaft Diänjen bilt Deewelt eng Kadastersektioun.
Geschicht
Virun der Gemengefusioun zur neier Gemeng Wëntger den 1. Januar 1977 huet d'Uertschaft zu der fréierer Gemeng Béigen gehéiert.
163 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 168 v. Chr. | 167 v. Chr. | 166 v. Chr. | 165 v. Chr. | 164 v. Chr. | 163 v. Chr. | 162 v. Chr. | 161 v. Chr. | 160 v. Chr. | 159 v. Chr. | 158 v. Chr.
Dës Säit befaasst sech mam Joer 163 v. Chr.
Jean Baptiste Joseph Delambre
De Jean-Baptiste Joseph Delambre gebuer den 19. September 1749 zu Amiens a gestuerwen den 19. August 1822 zu Paräis war e franzéiseschen Astronom. Zesumme mam Pierre Méchain huet den Delambre an de Jore 1792 an 1798 d'Distanz tëscht Dunkerque a Barcelona vermooss. D'Resultat huet als Basis fir d'Definitioun vum Meter gedéngt. Den Delambre hat den nërdlechen Deel vun der Miessung iwwerholl (kuckt Gradmiessung).
Hien ass mat sengem Numm um Eiffeltuerm zu Paräis veréiwegt, kuckt och: 72 Nimm um Eiffeltuerm.
Nazareth
Nazareth oder Nazaret (Hebräesch: נצרת arab. الناصرة an-Nāṣira) ass eng Stad am Norde vun Israel an der historescher Regioun Galiläa. Zanter dem Mëttelalter war se haaptsächlech vun arabesche Chrëschte bewunnt. Zesummen mat hirer Schwësterstad Natzerat Illit (נצרת עילית, däitsch Ober-Nazareth) kënnt Nazareth op eng 120.000 Awunner (2005); op Nazerat Illit entfalen dovu 55.000 Awunner, an op Nazareth 65.000. Wärend Nazerat Illit virun allem vu Judde bewunnt ass, ass d'Bevëlkerung vun Nazareth haaptsächlech mosleemesch, een Deel vun der Bevëlkerung ass chrëschtlech.
Bedeitung
E Kennzeeche vun Nazareth, dat och seng Bedeitung ënnersträicht, ass d'Tatsaach, datt Nazareth als Heemechtsuertschaft vum Jesus ugesi gëtt. No der Duerstellung am Evangelium hunn do seng Elteren, Maria an de Jousef den Zammerer gelieft. Zu Nazareth war et wou den Äerzengel Gabriel d'Gebuert vum Jesus dem Erléiser ugekënnegt huet. Do ass de Jesus och no senger Gebuert (déi dem Evangeliumno zu Betlehem war, a Wierklechkeet awer warscheinlech zu Nazareth) och opgewuess.
Haut gehéiert Nazareth zu de wichtegste Pilgerstied am Hellege Land. Op där Plaz wou den Äerzengel Gabriel Maria d'Gebuert vum Jesus ugekënnegt huet, steet haut déi kathoulesch Verkënnegungsbasilika, déi d'Opschrëft dréit: Hic verbum caro factum est'' ("Hei ass aus dem Wuert liewegt Fleesch ginn"). Si gouf 1964 vum Poopst Paul VI. ageweit.
Natzerat Illit ass am am Géigesaz zu Nazareth eng jonk Stad. Méi wéi d'Hallschent vun den Awunner sinn no 1948 zougezunn, haaptsächlech aus der Sowjetunioun. Béid Stied hu getrennt Verwaltungen.
Boust
Boust ass eng franséisch Uertschaft a Gemeng am Departement Moselle an der Regioun Grand Est.
D'Gemeng, déi zum Arrondissement Diddenuewen gehéiert, huet 1.052 Awunner (Stand 2008), déi Boustois genannt ginn.
Jacques Loussier
De Jacques Loussier, gebuer de 26. Oktober 1934 zu Angers a gestuerwen de 5. Mäerz 2019, war e franséische Pianist an Arrangeur.
Arrondissement Tournai
D'Arrondissement Tournai ass eent vun de siwen Arrondissementer an der belscher Provënz Hainaut. D'Arrondissement huet eng Fläch vu 607,52 km² an et hat um 1. Januar 2006, 141.748 Awunner.
Gemengen a Sektiounen am Arrondissement
Gemengen Sektiounen
Maurice Sevenig
De Maurice Sevenig, gebuer de 26. Juni 1903 an der Stad Lëtzebuerg, an och do gestuerwen de 25. Abrëll 1984, war e lëtzebuergesche Jurist.
De 14. Dezember 1945 krut hien eng Nominatioun fir Member vum Staatsrot an den 28. August 1961 fir Vizepresident. Den 1. Juli 1969 gouf hie President vun där Institutioun an ass dat bis de 26. Juni 1975 bliwwen, den Dag op deem hien d'Altersgrenz vun 72 Joer erreecht hat.
Canton de Rambervillers
De Canton de Dompaire ass eng fréier franséisch administrativ Andeelung am Arrondissement Épinal, an de Vogesen an der Regioun Grand Est.
Den Haaptuert war Rambervillers.
Tom Jungen
Den Tom Jungen, gebuer de 14. Mee 1976 an der Stad Lëtzebuerg, ass e lëtzebuergeschen OGBL-Gewerkschaftler an LSAP-Politiker. Hien ass zanter 2008 Buergermeeschter vun der Gemeng Réiser.
Den Tom Jungen ass zu Krautem opgewuess, wou hien an d'Primärschoul gaangen ass. Säi Secondaire huet hien an der Handwierkerschoul gemaach, an der Sektioun Electromécanique.
Nodeem hie vun 1995 un e puer Joer bei Soutirages luxembourgeois geschafft hat, ass den Tom Jungen 1999 haaptberuffleche Gewerkschaftssekretär beim OGBL ginn. Seng Responsabilitéite louche fir d'éischt am Secteur Alimentatioun an Hôtellerie an duerno am ëffentlechen Déngscht. 2006 gouf hie Regionalsekretär fir Diddeleng a fir den Oste vu Lëtzebuerg.
Den Tom Jungen ass vu 16 Joer un an der LSAP a bei de Jongsozialisten aktiv.
1999 ass hie fir d'éischt zu Réiser op der LSAP-Lëscht mat an d'Gemengewale gaangen a gouf direkt an de Gemengerot gewielt. Am Mäerz 2001 ass hien an de Schäfferot komm a gouf de 5. Februar 2008 als Buergermeeschter vereedegt. Zanterhier huet hien dëse Posten, zulescht gouf hie bei de Gemengewale vum 11. Juni 2023 cofirméiert.
Zanter dem Januar 2019 ass hie Generalsekretär vun der LSAP.
162 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 167 v. Chr. | 166 v. Chr. | 165 v. Chr. | 164 v. Chr. | 163 v. Chr. | 162 v. Chr. | 161 v. Chr. | 160 v. Chr. | 159 v. Chr. | 158 v. Chr. | 157 v. Chr.
Dës Säit befaasst sech mam Joer 162 v. Chr.
Ancha (Stär)
Den Ancha kann als ekliptiknoe Stär vum Äerdmound a (ganz rar!) och vu Planéite bedeckt ginn.
Koordinaten (Equinoxe 2000)
Reptiller
D'Reptiller sinn eng Klass vu Wierbeldéieren, déi am Laf vun der Äerdgeschicht no den Amphibien, aus deene se sech eraus entwéckelt hunn, entstane sinn.
Bescht bekannt Vertrieder vun de Reptiller sinn d'Eidechsen, d'Schlaangen, d'Deckelsmouken, d'Krokodiller an d'Dinosaurier (déi virun zirka 66 Millioune Joer ausgestuerwe sinn).
Anatomie
De Kierper vun de Reptiller ass mat Harschuppe bedeckt a si ootmen duerch Longen. Si si wiesselwaarm (heterotherm), d. h. datt hir Kierpertemperatur sech der Baussentemperatur upasst, well se hir Kierpertemperatur net selwer reegele kënnen. D'Reptiller planze sech duerch Eeër fort.
Hir Longe si méi kleng a manner komplizéiert opgebaut wéi déi vun de Vullen an de Mamendéieren, well se wéinst hirem nidderegen Energieverbrauch vill manner Loft brauchen. Och hiert Häerz ass méi kleng (2 % vun hirem Kierpergewiicht) sinn den Ufuerderungen déi hirem Bluttkreeslaf gestallt ginn, ugepasst.
An enger waarmer Ëmgéigend ass hire Stoffwiessel séier genuch, mä soubal d'Temperatur fält, fänke si u méi roueg ze ginn, si friessen näischt méi bis si dann eng Kéier ganz estarren. Deen Zoustand kënne si iwwer Méint halen ouni iergendwéi Schied z'erleiden. Dat ass de sougenannte Wanterschlof.
Well d'Reptiller sou staark vun enger héijer Temperatur an hirer Ëmgéigend ofhängeg sinn, liewen déi meescht vun de 5000 Aarten a waarme Länner. Obwuel déi meescht Fleeschfrësser sinn, gëtt et eng Rëtsch Aarten déi vegetaresch liewen, wéi déi grouss Mierechs vun de Galapagosinselen.
Ofstamung
Vun der stammesgeschichtlecher Entwécklung hir stamen d'Reptiller vun amphibesche Landwierbeldéieren of. An der Grupp vun den Tetrapoden gehéieren si zu den Amniota.
D'Amniota ginn an zwou Gruppe gedeelt, déi sech ob d'Zuel vun de Schädelëffnungen (ausser déi vun den Aen, der Nues an den Oueren) baséieren: d'Synapsida (eng Ëffnung) an d'Diapsida (zwou Ëffnungen); d'Ur-Amniota (Anapsida) hate keng Ëffnungen. Zu den Diapsida ginn d'Reptiller an d'Vulle gezielt, mat ausgestuerwene Gruppe wei d'Dinosaurieren (Dinosauria) an d'Fluchsaurieren (Pterosauria).
Deckelsmouken allerdéngs hu keng Ëffnung, wouduerch s'eigentlech missten zu den Anapsida zielen. Verschidde Paleontologe mengen zwar datt dat wéinst eng spéider Zeréckentwécklung vun den Diapside wier. Si zielen haut zu der Schwëstergrupp vun den Archosaurieren aus der Famill vun de Reptiller duerch d'Lag vun hirer Halsoder an der Ausbildung vun hirer Aorta. D'Fossilsituation ass awer nach net definitiv gekläert.
Déi éischt Reptiller triede virun ongeféier 300 Millioune Joer am Perm op. Eng éischt Opdeelung kënnt scho ganz fréi vir: déi oneigentlech Reptiller (Parareptilia) an déi eigentlech Reptiller (Eureptilia). Vertrieder vun de Parareptilia sinn déi am Trias ausgestuerwe Procolophonida, déi dacks als no Famill vun de Schildkröten ugesi ginn, an déi am Perm ausgestuerwe Pareiasauria. D'Eureptilia ginn agedeelt an: d'Archosauria, also d'Krokodiller, d'Fluchsaurieren an d'Dinosaurieren (an haut och d'Vullen) an d'Leptosauria, wéi d'Eidechsen, d'Schlaangen, Duebelschläichen an d'Bréckenechsen. Donieft gëtt et och nach den ausgestuerwenen Aascht Sauropteriygia, déi grouss Mieresreptiller.
Systematik
D'Systematik vun de Reptiller gëtt et an zwou Versiounen:
Versioun 1 (klassesch Versioun): Schildkröten als Anapsida
Dës Versioun stellt d'Reptiller als eng vollkomme kënschtlech Grupp duer (Polyphylum), well si souwuel d'Synapsida (mat de Mamendéieren) wéi och d'Vullen ausschléisst:
Versioun 2: Schildkröten als Schwëstergrupp vun den Archosauria, Reptiller an d'Vullen als Sauropsida. An dësem Fall bilden d'Reptiller nach ëmmer keng vollstänneg natierlech Grupp, well si d'Vullen ausschléissen. D'Alternativ Sauropsida, déi d'Vullen als Deel vun den Dinosauria mat ëmfaasse sinn awer en echten Taxon:
NASA
D'National Aeronautics and Space Administration (NASA), gegrënnt den 29. Juli 1958, ass déi zivil US-Verwaltung fir Loft- a Raumfaart. Trennung vum militäresche Beräich an der Loftfaartfuerschung ass net vollstänneg, well d'NASA souwuel fir déi zivil wéi och fir déi militäresch Grondlagefuerschung an der Loftfaart zoustänneg ass. Si ënnerscheet sech dora vun der europäescher Weltraumorganisatioun ESA, déi no Artikel II vun hirem Statut nëmme fir zivil Weltraumfuerschung do ass an och keng Loftfaartfuerschung bedreift.
Visioun a Missioun
D'Nasa seet hir Visioun wier "d'Liewen op der Äerd ze verbesseren, d'Liewen no baussen ze verbreeden a Liewen do baussen ze fannen". Doraus ergëtt sech d'Missioun "eis Äerd ze verstoen an ze schützen, d'Universum z'erfuerschen an no Liewen ze sichen an déi nächst Generatioun vu Fuerscher ze begeeschteren".
Moundbasis
D'NASA hat de 4. Dezember 2006 bekannt ginn, datt eng stänneg besat Mound-Basisstatioun a Konzeptioun wier. Als Starttermäin gouf d'Joer 2020 an als Termäin fir d'Fäerdegstellung 2024 genannt. Fir d'Ausféierung vun de Pläng gëtt d'Zesummenaarbecht mat internationale Partner a Betruecht gezunn.
Bemannte Fluch mat Landung um Mars
Amplaz vun enger Moundbasis plangt d'NASA e bemannte Fluch op de Planéit Mars. Als Zäitfënster gëtt d'Joer 2035 vun der NASA uginn. Dat neit bemannt Raumgefier Multi-Purpose Crew Vehicle (MPCV) soll op Zeechnunge baséieren, déi ufanks fir d'Orion-Kapsel-System fir d'Moundbasis virgesi waren. Zu deem Zweck hat d'NASA de 14. September 2011 ugekënnegt, dat neit, Drosystem Space Launch System (SLS) ze gebrauchen, dat deelweis op Technologië vum Space Shuttle zeréckgräift, an dat an der Lag soll sinn, bemannt Flich op de Mars wéi och bei äerdno Asteroiden z'erméiglechen.
Lëscht vun den NASA-Administrateuren
Nodeem de Michael Griffin nom Presidentewiessel säi Récktrëtt fir den 20. Januar 2009 erkläert hat a seng Stellvertriederin Shana Dale schonn de 17. Januar ausgescheet war, hat d'NASA kuerzzäiteg keen Administrateur. Den designéierten Nofollger vum Griffin, de véierfache Space-Shuttle-Astronaut Charles Frank Bolden, gouf eréischt de 15. Juli 2009 vum Senat als neie Leeder bestätegt. Stellvertriederin gouf d'Lori Garver, déi virdru Beroderin vum President Obama a Saache Weltraumpolitik war.
Ariichtungen
D'NASA besteet aus enger Rei vun Ariichtungen. Dozou gehéieren:
Space Shuttle
D'NASA ass déi eenzeg Administratioun op der Welt déi et fäerdegbruecht huet Mënsche mat engem Space Shuttle an de Weltraum ze schéissen. Sou huet d'NASA am Ganzen 135 sougenannt "Space Transporter System" Missiounen (STS) gemaach. D'STS-135 am Juli 2011war déi lescht dovun. No där Missioun goufen d'Shuttelen "Atlantis", "Endavour" an "Discovery" ausgemustert an a Muséeën ausgestallt.
Boler
Boler ass eng franséisch Uertschaft an der Gemeng Breistroff-la-Grande am Departement Moselle an der Regioun Grand Est.
Breistroff-la-Grande
Breistroff-la-Grande ass eng franséisch Uertschaft a Gemeng am Departement Moselle an der Regioun Grand Est.
Den Uert, deen zum Arrondissement Diddenuewen gehéiert, hat 1999 416 Awunner (Stand 1999).
Zu der Gemeng gehéieren d'Uertschafte Boler an Évange.
Ubuerspëtz
Eng Ubuerspëtz ass bei Holzbuerer dacks ze fannen.
Se déngt dozou, d'Buerspëtz ze stabiliséieren, datt en net "ausrutscht".
Krautem
Krautem ass eng Uertschaft an der Gemeng Réiser.
Canton de Méru
De Canton de Méru ass eng franséisch administrativ Andeelung am Arrondissement Beauvais, am Departement Oise an der Regioun Hauts-de-France.
Ranua
Ranua [] ass eng Gemeng am Norde vu Finnland, a läit am Süde vun der Regioun Lappland, 80 km südëstlech vu Rovaniemi, der eenzeger grousser Stad a Finnland.
Geographie
Obwuel d'Gemeng manner wéi 5000 Awunner huet, ass si mat 3.694 km² méi grouss wéi d'Land Lëtzebuerg.
Kuckeswäertes
D'Haaptattraktioun vu Ranua ass den 1983 gegrënnten Déierepark.
Kapenaker
Geographie
Kapenaker läit op enger klenger Strooss, déi vum CR143 zirka an der Mëtt tëscht Gouschteng an der Kräizung mam CR122 fort geet an da weider a Richtung Beyren féiert.
Weiler
Weiler heeschen zwou Uertschaften zu Lëtzebuerg: Ausserdeem gëtt et d'Uertschaft an d'Gemeng Weiler-la-Tour.
Leit mam Numm Weiler:
Situla (Stär)
De Situla ass den Numm vum Stär Kappa Aquarii (κ Aquarii) am Stärebild Aquarius. De Situla gehéiert zu der Spektralklass K2III an huet eng visuell Magnitude vu +5,03 mag. D'Distanz zu eiser Äerd si ronn 234 Liichtjoer.
De Situla kann als ekliptiknoe Stär vum Äerdmound a (ganz rar!) och vu Planéite bedeckt ginn.
Koordinaten (Equinoxe 2000)
Évange
Évange ass eng franséisch Uertschaft an der Gemeng Breistroff-la-Grande am Departement Moselle an der Regioun Grand Est.
161 v. Chr.
3. Joerhonnert v. Chr. | 2. Joerhonnert v. Chr. | 1. Joerhonnert v. Chr. 166 v. Chr. | 165 v. Chr. | 164 v. Chr. | 163 v. Chr. | 162 v. Chr. | 161 v. Chr. | 160 v. Chr. | 159 v. Chr. | 158 v. Chr. | 157 v. Chr. | 156 v. Chr.
Dës Säit befaasst sech mam Joer 161 v. Chr.
Jacobus Kapteyn
De Jacobus Cornelius Kapteyn, gebuer den 19. Januar 1851 zu Barneveld a gestuerwen den 18. Juni 1922 zu Amsterdam war en hollänneschen Astronom. Hie gëllt als Entdecker vun der Mëllechstroossrotatioun.
De Kapteyn huet vun 1868 bis 1875 op der Universitéit Utrecht studéiert. Seng Fächer ware Mathematik a Physik. Duerno huet hien um Observatoire Leiden geschafft a gouf vun 1878 bis 1921, éischte Professer fir Astronomie an Theoreetesch Mechanik op der Universitéit Groningen.
De Kapteyn hat keen eegenen Observatoire, huet sech awer op d'Auswäertung vu Fotoplacke spezialiséiert an huet eng ëmfaassend Duerchmusterung virun allem vum südleche Stärenhimmel, déi um Observatoire vu Kapstad opgeholl goufen, gemaach. Hien huet dobäi 454.875 Stäre katalogiséiert. Seng Aarbechte vun 1896 bis 1900 hu sech ë. a. op d'Spektralklass an d'Eegebeweegung vun de Stäre konzentréiert an hu wiesentlech matgehollef, déi haiteg Struktur vun der Mëllechstrooss ze verstoen. De Kapteyn huet am Joer 1897 op de Fotoplacke vum David Gill deen no him genannte Kapteyns Stär entdeckt. Am Joer 1904 huet en erausfonnt, datt d'Stärebeweegung net zoufälleg erfollegt, mä sech an zwou Haaptstréimunge vu verschiddenen Dréiriichtungen opsplécke léisst. Spéider gouf him kloer, datt hien domat déi vum Bertil Lindblad an dem Jan Oort virausgesote galaktesch Rotatioun fonnt hat.
1922 huet hie säi Liewenswierk publizéiert, wouran hien e kosmesche Modell entwéckelt hat, an deem eng scheiwefërmeg, rotéierend Galaxis vu 40.000 Liichtjoer Duerchmiesser, woubäi d'Sonn zirka 2.000 Liichtjoer vum Zentrum ewech ass. Usatzweis gläicht d'Mëllechstrooss eisen haitege Virstellungen, huet zwar Feeler, déi wéinst dem net Wëssen aus senger Zäit z'entschëllege sinn (z. B.: interstellar Absorptioun).